smcproject/ml-wiki-sentences huggingface dataset:
ഫ്ലൂറസെൻ അനലോഗ് ആയി 1882 ൽ സ്വിസ് രസതന്ത്രജ്ഞൻ റോബർട്ട് ഗ്നെം റോസ് ബംഗാൾ തയ്യാറാക്കി.
റോസ് ബംഗാളിലെ പ്രധാന ഘടകങ്ങൾ ഡൈ, ടെട്ര-ക്ലോറോഫ്ലൂറസെൻ എന്നിവയുടെ അയോഡിൻ ഡെറിവേറ്റീവുകളാണെന്ന് ബാസൽ സർവകലാശാലയിലെ റുഡോൾഫ് നീറ്റ്സ്കി തിരിച്ചറിഞ്ഞു.
ഈ സംയുക്തം ആദ്യം കമ്പിളി ചായമായി ഉപയോഗിച്ചു.
റോസ് (പുഷ്പം), ബംഗാൾ (പ്രദേശം) എന്നിവയിൽ നിന്നാണ് ഇതിന്റെ പേര് ഉത്ഭവിച്ചത്; ശാസ്ത്രസാഹിത്യത്തിൽ ഇത് റോസ് ബംഗാൾ എന്ന് അച്ചടിക്കുന്നു.
രാസ പ്രയോഗങ്ങൾ റോസ് ബംഗാൾ ഉപയോഗിച്ച് സ്റ്റെയിൻ ചെയ്ത ലോറിസിഫെറയിൽ നിന്നുള്ള സ്പിനോലോറിക്കസ് ഇനങ്ങളുടെ ഒപ്റ്റിക്കൽ മൈക്രോസ്കോപ്പി ചിത്രം.
നിരവധി സ്പീഷിസുകൾ ഉൾപ്പെടുന്ന സങ്കീർണ്ണമായ ഫോട്ടോകെമിസ്ട്രി ഉണ്ടെങ്കിലും ട്രിപ്പിൾ ഓക്സിജനിൽ നിന്ന് സിംഗിൾട്ട് ഓക്സിജൻ ഉത്പാദിപ്പിക്കാൻ സിന്തറ്റിക് കെമിസ്ട്രിയിലും റോസ് ബംഗാൾ ഉപയോഗിക്കുന്നു.
സിംഗിൾട്ട് ഓക്സിജന് പിന്നീട് പലതരം ഉപയോഗപ്രദമായ പ്രതിപ്രവർത്തനങ്ങൾക്ക് വിധേയമാകാം, പ്രത്യേകിച്ചും [2 + 2] ആൽക്കീനുകളും സമാന സിസ്റ്റങ്ങളുമുള്ള സൈക്ലോഡിഷനുകൾ.
ഡെറിവേറ്റീവുകളും ലവണങ്ങളും
പ്രധാനപ്പെട്ട മെഡിക്കൽ പ്രവർത്തനങ്ങളുള്ള നിരവധി ഡെറിവേറ്റീവുകൾ സൃഷ്ടിക്കാൻ റോസ് ബംഗാൾ ഉപയോഗിക്കാം.
അത്തരത്തിലുള്ള ഒരു ഡെറിവേറ്റീവ് സോണ സെൻസിറ്റീവ് ഫോട്ടോസെൻസിറ്റീവ് ആയി സൃഷ്ടിക്കപ്പെട്ടു, ഉയർന്ന തീവ്രത കേന്ദ്രീകരിച്ചുള്ള അൾട്രാസൗണ്ട് ഉപയോഗിച്ച് ഇത് കാൻസർ ചികിത്സയിൽ ഉപയോഗിക്കാൻ കഴിയും.
റോസ് ബംഗാളിന്റെ ഫ്ലൂറസെന്റ്, ഫോട്ടോസെൻസിറ്റീവ് പ്രോപ്പർട്ടികൾ ഓഫ് ചെയ്ത രൂപത്തിലാണ് ഈ ഡെറിവേറ്റീവ് രൂപംകൊണ്ടത്.
ഉപയോഗയോഗ്യമായ ഒരു സംയുക്തത്തിലേക്ക് നയിച്ച ഇതിനെ, പഠനത്തിൽ RB2 എന്ന് നാമകരണം ചെയ്തു.
റോസ് ബംഗാൾ ഡിസോഡിയം ലവണം
റോസ് ബംഗാളിന്റെ ലവണങ്ങളിൽ C 20 H 4 Cl 4 I 4 O 5 · 2Na (CAS 632-69-9) ഉൾപ്പെടുന്നു.
ഈ സോഡിയം ലവണം ഒരു ചായമാണ്, അതിന് അതിന്റേതായ സവിശേഷതകളും ഉപയോഗങ്ങളും ഉണ്ട്.
ബയോളജിക്കൽ ആപ്ലിക്കേഷനുകൾ ബ്രൂസെല്ല റോസ് ബംഗാൾ ടെസ്റ്റ് അപ്ലിക്കേഷന് മുമ്പ് ബ്രൂസെല്ല റോസ് ബംഗാൾ ടെസ്റ്റ് അപ്ലിക്കേഷന് ശേഷം
രണ്ടാം ഘട്ട മെലനോമ പഠനത്തിലെ ഗവേഷകർ, ചികിത്സിച്ച 60% ട്യൂമറുകളും പിവി -10 (റോസ് ബംഗാളിന്റെ ഒരു കുത്തിവയ്പ്പ് രൂപം) നോട് പ്രതികരിക്കുന്നതായി കണ്ടെത്തി.
75% രോഗികളിൽ ലോക്കോറെജിയൽ രോഗ നിയന്ത്രണം കണ്ടെത്തി.
80 രോഗികളുടെ പഠനത്തിൽ ചികിത്സിച്ച ആദ്യത്തെ 40 രോഗികളുടെ ഇടക്കാല ഫലങ്ങളെ (2009 ൽ) അടിസ്ഥാനമാക്കിയുള്ളതാണ് ഈ ഡാറ്റ.
2016 ഏപ്രിൽ പ്രകാരം  ലോക്കലി അഡ്വാൻസ്ഡ് കട്ടാനിയസ് മെലനോമ (ക്ലിനിക്കൽ ട്രയൽസ് ഐഡി NCT02288897) ഉള്ള രോഗികൾക്കുള്ള സിംഗിൾ ഏജന്റ് തെറാപ്പിയായി പിവി -10 ന്റെ മൂന്നാം ഘട്ട പഠനത്തിലാണ്.
റോസ് ബംഗാൾ, അണ്ഡാശയ ക്യാൻസറിന്റെ വളർച്ചയും വ്യാപനവും തടയുക മാത്രമല്ല, ക്യാൻസർ കോശങ്ങളുടെ അപ്പോപ്‌ടോട്ടിക് സെൽ മരണത്തിന് കാരണമാവുകയും ചെയ്യുന്നു എന്ന് തിരിച്ചറിഞ്ഞിട്ടുണ്ട്.
ഇത് ഇൻ വിട്രോയിൽ തെളിയിക്കപ്പെട്ടിട്ടുണ്ട്, പക്ഷെ ക്യാൻസർ ചികിത്സയിൽ റോസ് ബംഗാൾ ഇപ്പോഴും സാധ്യമായ ഒരു ഓപ്ഷനാണെന്ന് തെളിയിക്കാനായി  കൂടുതൽ ഗവേഷണങ്ങൾ നടത്തണം.
റോസ് ബംഗാൾ ഉപയോഗിച്ച്  വൻകുടൽ കാൻസറിനെ ചികിത്സിക്കാൻ പഠനങ്ങൾ നടത്തിയിട്ടുണ്ട്.
അത്തരമൊരു പഠനത്തിൽ, ഇമ്യൂണോജനിക് സെൽ മരണത്തിൽ നിന്ന് ഒരു സംരക്ഷിത രോഗപ്രതിരോധ പ്രതികരണം സൃഷ്ടിക്കപ്പെട്ടു.
ബയോമെഡിക്കൽ ഗവേഷണത്തിൽ ഇസ്കെമിക് സ്ട്രോക്കിന്റെ (ഫോട്ടോട്രോംബോട്ടിക് സ്ട്രോക്ക് മോഡലുകൾ) അനിമൽ മോഡലുകളിലും റോസ് ബംഗാൾ ഉപയോഗിക്കുന്നു.
സംയുക്തത്തിന്റെ ഒരു ബോളസ് സിര സിസ്റ്റത്തിലേക്ക് കുത്തിവയ്ക്കുന്നു.
അപ്പോൾ താൽപ്പര്യമുള്ള പ്രദേശം (ഉദാ. സെറിബ്രൽ കോർട്ടെക്സ്) 561 നാനോമീറ്റർ ലേസർ ലൈറ്റ് വഴി പ്രകാശിക്കുന്നു.
പ്രകാശിതമായ രക്തക്കുഴലുകളിൽ ഒരു ത്രോംബസ് രൂപം കൊള്ളുന്നു, ഇത് തലച്ചോറിലെ ടിഷ്യുവിൽ സ്ട്രോക്ക് ഉണ്ടാക്കുന്നു.
കരൾ അർബുദം, നേത്ര അർബുദം എന്നിവ നിർണ്ണയിക്കാൻ റോസ് ബംഗാൾ 50 വർഷത്തിലധികമായി ഉപയോഗിക്കുന്നു.
റോസ് ബംഗാൾ ഡൈ ബ്രൂസെല്ലയുടെ ഹോമോജെനേറ്റുമായി കലർത്തി ലായനിയിലെ പി.എച്ച് 3.8 ആയി നിലനിർത്തുന്നു.
ഈ ചായം ബ്രൂസെല്ലോസിസ് നിർണ്ണയിക്കാൻ ഉപയോഗിക്കുന്നു.
റോസ് ബംഗാൾ കണ്ണുകളെ ചെറുതായി പ്രകോപിപ്പിക്കും.
ഇത് കീടനാശിനിയായും ഉപയോഗിച്ചിട്ടുണ്ട്.
മുറിവുകൾ ഉരച്ചിൽ എന്നിവ മൂലം ഉപരിതല എപിത്തീലിയത്തിൽ ടിയർ ഫിലിം ശരിയായി സംരക്ഷിക്കപ്പെടാത്തപ്പോഴെല്ലാം കോശങ്ങൾക്ക് നിറം നൽകാൻ റോസ് ബംഗാളിന് കഴിയും, പ്രീയോക്യുലർ ടിയർ ഫിലിമുകളുടെ സംരക്ഷിത പ്രവർത്തനം കാരണം റോസ് ബംഗാളിന് സാധാരണ കോശങ്ങൾക്ക് നിറം നൽകാൻ കഴിയില്ലെന്ന് തെളിയിക്കപ്പെട്ടിട്ടുണ്ട്.
അതുകൊണ്ടാണ് കൺജക്റ്റിവൽ, ലിഡ് ഡിസോർഡേഴ്സ് പോലുള്ള ചില മെഡിക്കൽ പ്രശ്നങ്ങൾ നിർണ്ണയിക്കാൻ ഒരു സ്റ്റെയിൻ ആയി റോസ് ബംഗാൾ പലപ്പോഴും ഉപയോഗപ്രദമാകുന്നത്.
കെരട്ടോകൺജങ്ക്റ്റിവിറ്റിസ് സിക്കയുടെ ചികിത്സയിൽ പങ്ക്ടൽ പ്ലഗുകളുടെ ഫലപ്രാപ്തി പഠിക്കാൻ റോസ് ബംഗാൾ ഒക്കുലാർ ഉപരിതല സ്റ്റെയിൻ ആയി ഉപയോഗിക്കുന്നു.
നാനോ സ്യൂച്ചറുകൾ സൃഷ്ടിക്കുന്നതിനുള്ള ഒരു ഏജന്റായി റോസ് ബംഗാൾ ഉപയോഗിക്കുന്നതിനെക്കുറിച്ച് ഗവേഷണം നടന്നു വരുന്നു.
മുറിവുകളുടെ ഇരുവശത്തും ഇത് പുരട്ടി അവിടെ തീവ്രമായ പ്രകാശം പതിപ്പിക്കുന്നു.
ഇത് ചെറിയ കൊളാജൻ നാരുകളെ ബന്ധിപ്പിച്ച് മുറിവ് അടയ്ക്കുന്നു.
ഇത് രോഗശാന്തി വേഗതയുള്ളതാക്കുകയും അണുബാധയ്ക്കുള്ള സാധ്യത കുറയ്ക്കുകയും ചെയ്യുന്നു.
കുക്സ് റോസ് ബംഗാൾ അഗർ ഉൾപ്പെടെ നിരവധി മൈക്രോബയോളജിക്കൽ മാധ്യമങ്ങളിൽ ബാക്ടീരിയകളുടെ വളർച്ച തടയാൻ റോസ് ബംഗാൾ ഉപയോഗിക്കുന്നു.
1950 കളിൽ ബിൽ വാൾട്ടൺ ഈ സാങ്കേതികവിദ്യ വികസിപ്പിച്ചെടുത്തപ്പോൾ മുതൽ ജീവനുള്ളതും ഇല്ലാത്തതുമായ സൂക്ഷ്മജീവികളെ, പ്രത്യേകിച്ച് ഫോറമിനിഫെറയെ വിവേചിച്ചറിയാൻ റോസ് ബംഗാൾ ഒരു പ്രോട്ടോപ്ലാസം സ്റ്റെയിൻ ആയി ഉപയോഗിക്കുന്നു.
റോസ് ബംഗാൾ അസറ്റേറ്റിന് ഒരു ഫോട്ടോസെൻസിറ്റൈസറായി പ്രവർത്തിക്കാൻ കഴിയുന്നതിനാൽ ചില ക്യാൻസറുകൾ ചികിത്സിക്കാൻ ഫോട്ടോഡൈനാമിക് തെറാപ്പിയിൽ സാധ്യതയുണ്ട്.
അവലംബം പുറം കണ്ണികൾ MeSH Rose+Bengal ആഗിരണം, എക്സ്റ്റൻഷൻ ഡാറ്റ
റോസ് റോബിൻ ഇംഗ്ലീഷ് വിലാസം https://ml.wikipedia.org/wiki/Rose_robin
ഓസ്ട്രേലിയൻ സ്വദേശിയായ ഒരു ചെറിയ പാസെറൈൻ പക്ഷിയാണ് റോസ് റോബിൻ ( Petroica rosea ).
ക്വീൻസ്‌ലാന്റ് മുതൽ കിഴക്കൻ ന്യൂ സൗത്ത് വെയ്ൽസ് , വിക്ടോറിയ , ദക്ഷിണ പൂർവ്വ ഓസ്ട്രേലിയ എന്നിവിടങ്ങളിൽ ഇത് കാണപ്പെടുന്നു.
എന്നാൽ ഈ പക്ഷികൾ ടാസ്മാനിയയിൽ കാണപ്പെടുന്നില്ല.
ഈർപ്പമുള്ള സ്ക്ളീറോഫിൽ വനത്തിലും മഴക്കാടുകളിലും ഇത് സാധാരണമായി കാണപ്പെടുന്നു.
അവലംബം Petroica rosea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Petroica rosea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
വി.എം. വിനു ഇംഗ്ലീഷ് വിലാസം https://ml.wikipedia.org/wiki/V.
_Vinu
ഒരു മലയാളം ചലച്ചിത്രസംവിധായകനാണ് വി.എം. വിനു .
നോവലിസ്റ്റും നാടകകാരനുമായ വിനയന്റെ മകനായി കോഴിക്കോടാണ് വിനുവിന്റെ ജനനം.
സ്കൂളിൽ പഠിക്കുമ്പോൾ തന്നെ റേഡിയോ നാടകങ്ങളിൽ വിനു അഭിനയിച്ചിരുന്നു.
കോഴിക്കോട് സർവ്വകലാശാലയിൽ നിന്ന് ബി.എ. ഡിഗ്രി എടുത്തതിനു ശേഷം വിനു കോഴിക്കോട് സർവ്വകലാശാലയുടെ കീഴിൽ തന്നെ സ്കൂൾ ഓഫ് ഡ്രാമയിൽ നിന്ന് BTA-ഉം എടുത്തു.
സ്കൂളിലും കോളേജിലും വച്ച് പല തവണ മികച്ച നടനും സംവിധായകനുമുള്ള പുരക്സാരങ്ങൾ വിനു കരസ്ഥമാക്കിയിട്ടുണ്ട്.
കോളേജ് പഠനത്തിനുശേഷം സംവിധാനസഹായിയായി വിനു തന്റെ ചലച്ചിത്രജീവിതം തുടങ്ങി.
സംവിധാന സഹായിയായി 7 സിനിമകളിലും അസ്സോസിയേറ്റ് സംവിധായകനായി 8 സിനിമകളും വിനു ചെയ്തു.
രാജസേനന്റെ 'ഒരേ തൂവൽ പക്ഷികൾ', ശിവന്റെ 'അഭയം', വിജി തമ്പിയുടെ സൂര്യമാനസം എന്നിവ അവയിൽ ചിലതാണ്.
സ്വന്തമായി വിനു 13 സിനിമകൾ ഇതു വരെ സംവിധാനം ചെയ്തിട്ടുണ്ട്.
ചലച്ചിത്രങ്ങൾ പെൺപട്ടണം (2010) മകന്റെ അച്ഛൻ (2009) സൂര്യൻ (2007) യെസ് യുവർ ഓണർ (2006) ബസ് കണ്ടക്റ്റർ (2005) വേഷം (2004) മയിലാട്ടം (2004) ബാലേട്ടൻ (2003) കണ്മഷി (2002) ആകാശത്തിലെ പറവകൾ (2001) പല്ലാവൂർ ദേവനാരായണൻ (1999) ഓരോ വിളിയും കാതോർത്ത് (1998) അഞ്ചരക്കല്യാണം (1997) സ്വർണ്ണകിരീടം (1996) ഹരിഷ്‌ചന്ദനം (1993) അവലംബം പുറമേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വി.എം. വിനു
വി.എം. ഉമ്മർ
കോഴിക്കോട് ജില്ലയിലെ മുസ്ലീം ലീഗ് നേതാക്കളിലൊരാളും കൊടുവള്ളി നിയമസഭ മണ്ഡലത്തിൽ നിന്നുള്ള എം.എൽ.എ-യുമാണ് വി.എം. ഉമ്മർ .
ചേക്കു ഹാജിയുടെയും അയിഷ ഹജ്ജുമ്മയുടെയും മകനായി 1956 നവംബർ 23-ന് തച്ചംപൊയിലിൽ ജനനം.
എം.എസ്.എഫ് സംസ്ഥാന എക്സിക്യൂട്ടിവ് അംഗം, യൂത്ത് ലീഗ് ജില്ലാ പ്രസിഡണ്ട്, മുസ്ലീം ലീഗ് മണ്ഡലം പ്രസിഡണ്ട് തുടങ്ങിയ സ്ഥാനങ്ങൾ വഹിച്ചിട്ടുണ്ട്.
18 വർഷക്കാലം താമരശേരി ഗ്രാമപഞ്ചായത്ത് വൈസ്പ്രസിഡണ്ട്, പ്രസിഡണ്ട് പദവികൾ വഹിച്ചിരുന്നു.
2011-ലെ നിയമസഭാ തെരഞ്ഞെടുപ്പിൽ കൊടുവള്ളി മണ്ഡലത്തിൽ മത്സരിച്ച ഇദ്ദേഹം, തൊട്ടടുത്ത എതിർസ്ഥാനാർത്ഥി സി.പി.ഐ. (എം)-ലെ എം. മെഹബൂബിനെ 16,552 വോട്ടുകൾക്ക് പരാജയപ്പെടുത്തി.
വി.എം. കുട്ടി ഇംഗ്ലീഷ് വിലാസം https://ml.wikipedia.org/wiki/V.
M._Kutty വി.എം കുട്ടി 2012 മെയ് 25 ന് ദുബൈയിൽ നടന്ന ഒരു ഗാനസന്ധ്യയിൽ
മാപ്പിളപ്പാട്ട് ഗായകൻ എന്ന നിലയിൽ കേരളത്തിലെ പഴയതും പുതിയതുമായ തലമുറകൾക്ക് ഒരുപോലെ സുപരിചിതനായ വ്യക്തിയാണ്‌ വി.എം. കുട്ടി എന്ന വടക്കുങ്ങര മുഹമ്മദ് കുട്ടി .
(മരണം: 2021 ഒക്ടോബർ 13) ജീവിതരേഖ
ഉണ്ണീൻ മുസ്ല്യാരുടേയും ഇത്താച്ചുക്കുട്ടിയുടേയും മകനായി കൊണ്ടോട്ടിക്കു സമീപമുള്ള പുളിക്കലിൽ 1935 ൽ ജനനം.
മെട്രിക്കുലേഷനും ടി.ടി.സിയും പാസായതിന്‌ ശേഷം 1957 ൽ കൊളത്തൂരിലെ എ.എം.എൽ.പി സ്കൂളിൽ പ്രധാനദ്ധ്യാപകനായി ചേർന്നു.
1985 ൽ അദ്ധ്യാപനരംഗത്തു നിന്ന് വിരമിച്ചു.
ചെറുപ്പത്തിലേ ചിത്രരചന , അഭിനയം ,ഗാനാലാപനം എന്നിവയിൽ തത്പരനായിരുന്നു വി.എം. കുട്ടി.
പാണ്ടികശാല ഒറ്റപ്പിലാക്കൽ ഫാത്തിമ്മക്കുട്ടി എന്ന വനിതയിൽ നിന്നാണ്‌ താൻ മാപ്പിളപ്പാട്ടിനെ പരിചയപ്പെടുന്നത് എന്ന് കുട്ടി ഓർക്കുന്നു .
1954 ൽ കോഴിക്കോട് ആകാശവാണിയിൽ മാപ്പിളപ്പാട്ട് അവതരിപ്പിച്ചുകൊണ്ടാണ്‌ ഈ രംഗത്തേക്കുള്ള കുട്ടിയുടെ ചുവടുവെപ്പ്.
പിന്നീട് മാപ്പിളപ്പാട്ട് ഗായകനെന്ന നിലയിൽ പ്രസിദ്ധനായി.
1957 മുതൽ സ്വന്തമായി ഗായകസംഘമുള്ള വി.എം.കുട്ടി ഇന്ത്യയിലെ വിവിധ നഗരങ്ങളിലും ഗൾഫ് രാജ്യങ്ങളിലും നിരവധി ഗാനമേളകൾ അവതരിപ്പിക്കുകയുണ്ടായിട്ടുണ്ട്.
ചലച്ചിത്രം, കാസറ്റുകൾ, എന്നിവക്ക് വേണ്ടി  ധാരാളം ഗാനങ്ങൾ പാടിയിട്ടുണ്ട് അദ്ദേഹം.
ഓണപ്പാട്ട്, കുമ്മിപ്പാട്ട്, കുറത്തിപ്പാട്ട് എന്നീ നാടൻ ഗാനശാഖയിലും വി.എം.കുട്ടിക്ക് നല്ല പാണ്ഡിത്യമുണ്ട് .
മൈലാഞ്ചി , പതിനാലാം രാവ് , ഉല്പത്തി, സമ്മാനം, മാന്യമഹാ ജനങ്ങളേ , സമ്മേളനം, 1921 , മാർക്ക് ആന്റണി എന്നീ ചിത്രങ്ങളിൽ പിന്നണിപാടിയിട്ടുണ്ട് വി.എം.കുട്ടി .
കേരള സംസ്ഥാന ചലച്ചിത്ര അക്കാദമിയുടെ ജനറൽ കൗൺസിൽ അംഗമായിരുന്നു.
കുട്ടി 2021 ഒക്ടോബർ 13-ന് രാവിലെ മരണപ്പെട്ടു.
പുരസ്കാരങ്ങൾ കേരള സംഗീത നാടക അക്കാദമി പുര‍സ്കാരം ഇൻസ്റ്റിറ്റ്യൂട്ട് ഓഫ് മാപ്പിള സ്റ്റഡീസ്  പുര‍സ്കാരം കൃതികൾ മാപ്പിളപ്പാട്ടിന്റെ ലോകം ( എം.എൻ. കാരശ്ശേരിയുമായി ചേർന്ന് എഴുതിയത്) വൈക്കം മുഹമ്മദ് ബഷീർ(മാലപ്പാട്ട്) കനിവും നിനവും അവലംബം
വി.എം. ദേവദാസ് ഇംഗ്ലീഷ് വിലാസം https://ml.wikipedia.org/wiki/V,M.
മലയാള നോവലിസ്റ്റും ചെറുകഥാകൃത്തും തിരക്കഥാകൃത്തുമാണ് വി. എം. ദേവദാസ് (ജനനം :1981).
തൃശ്ശൂർ ജില്ലയിലെ വടക്കാഞ്ചേരി സ്വദേശിയാണ്.
തൃശൂർ ജില്ലയിലെ വടക്കാഞ്ചേരിയിൽ ജനനം.
ചെന്നൈയിലെ ഒരു ഐ.ടി കമ്പനിയിൽ ജോലി ചെയ്യുന്നു.
വി.എം. കുട്ടികൃഷ്ണമേനോൻ
ആയൂർവ്വേദത്തിനു നൽകിയ നിസ്തുലമായ  സംഭാവനകളുടെ പേരിലും എഴുത്തുകാരൻ എന്നനിലയിലും  ശ്രദ്ധേയനാണ് വി.എം. കുട്ടികൃഷ്ണമേനോൻ .
1907 ഒക്ടോബറിൽ തൃശൂരിൽ ജനിച്ചു.
രാമവർമ്മ അപ്പൻതമ്പുരാനാണ് അച്ഛൻ.
അമ്മ അമ്പാട്ട് വടക്കേമുടവക്കാട്ട് നാണിക്കുട്ടി അമ്മ എന്ന നാരായണി അമ്മ.
തൃശൂർ മോഡൽ ബോയ്‌സ് ഹൈസ്‌കൂളിലും സെന്റ് തോമസ് കോളേജിലും തിരുവനന്തപുരം ആർട്‌സ് കോളേജിലുമായി പഠനം.
മദ്രാസ് യൂണിവേഴ്‌സിറ്റിയിൽ ഡോ ചേലനാട്ട് അച്ച്യുതമേനോന്റെ കീഴിൽ കേരളത്തിലെ നടനകല എന്ന വിഷയത്തിൽ ആദ്യത്തെ ഗവേഷണ വിദ്യാർത്ഥിയായി ചേർന്നു.
തൃപ്പൂണിത്തുറ സംസ്‌കൃത കോളേജിൽ ഇംഗ്ലീഷ് അധ്യാപകനായും എറണാകുളം മഹാരാജാസ് കോളേജിൽ മലയാളം അധ്യാപകനായും ജോലി ചെയ്തിട്ടുണ്ട്.
കേരള വർമ്മ അമ്മാവൻ തമ്പുരാന്റെ കീഴിൽ വിഷ ചികിത്സയും ബാലചികിത്സയും ആയൂർവ്വേദവും പഠിച്ചു.
ആദ്യത്തെ സാഹിത്യ പരിഷത്തിന്റെ സജീവ പങ്കാളിയായിരുന്നു.  'മംഗളോദയ'ത്തിന്റെ പത്രാധിപസമിതിയംഗമായിരുന്നു.
അപ്പൻതമ്പുരാന്റെ ' ഭൂതരായർ ' സിനിമയാക്കാൻ സംഘടിപ്പിച്ച കേരള സിനിടോണിന്റെ ഡയറക്ടറായിരുന്നു.
തൃശൂർ വെങ്കിടങ്ങ് പഞ്ചായത്ത് പ്രസിഡണ്ടായും പ്രവർത്തിച്ചു.
വി എം കുട്ടികൃഷ്ണമേനോൻ ആയൂർവ്വേദത്തിനു നൽകിയ സംഭാവന നിസ്തുലമാണ്.
1995 ആഗസ്റ്റ് 5 ന് നിര്യാതനായി.
പ്രധാന കൃതികൾ കേരളത്തിലെ നടനകല അപ്പൻതമ്പുരാന്റെ സാഹിത്യശില്പം അഷ്ടാംഗഹൃദയം സൂത്രസ്ഥാനവും രഞ്ജിനീവ്യാഖ്യാനവും ക്രിയാകൗമുദി (വിഷവൈദ്യം) ചികിത്സാകൗതുകം
ഭാരതീയ വൈദ്യ സംവാദം (വൈദ്യഭൂഷണം രാഘവൻ തിരുമുൽപ്പാട് ഫൗണ്ടേഷൻ ഫോർ ആയൂർവ്വേദിക് സ്റ്റഡീസ്)
2.
ക്രിയാകൗമുദീ
വി.എം. താർകുണ്ഡെ ഇംഗ്ലീഷ് വിലാസം https://ml.wikipedia.org/wiki/V.
_Tarkunde
മനുഷ്യാവകാശത്തിനും സാമൂഹിക നീതിക്കുംമായി പോരാടിയ ഭാരതത്തിലെ ഒരു രാഷ്ട്രീയ പ്രവർത്തകനായിരുന്നു വി.എം. താർകുണ്ഡെ എന്ന വിതൽ മഹാദിയോ താർകുണ്ഡെ ( ജൂലൈ 3 , 1909 - മാർച്ച് 22 , 2004 ).
1931 ൽ ലണ്ടനിൽനിന്ന് ബാരിസ്റ്റർപട്ടം കരസ്ഥമാക്കി ഇന്ത്യയിലേക്ക് തിരിച്ചുവന്ന താർകുണ്ഡെ പൂനെയിൽ അഭിഭാഷകനായി പരിശീലനം തുടങ്ങി.
കോൺഗ്രസ്സിന്റെ സോഷ്യലിസ്റ്റ്  ഘടകമായിരുന്ന കോൺഗ്രസ്സ് സോഷ്യലിസ്റ്റ് പാർട്ടിയിൽ ചേർന്നു പ്രവർത്തിക്കാൻ തുടങ്ങിയതും ഇക്കാലത്തായിരുന്നു.
എം.എൻ. റൊയുമായി വളരെ അടുത്ത ബന്ധമാണ്‌ താർകുണ്ഡെക്കുണ്ടായിരുന്നത്.1940 ൽ  കോൺഗ്രസ്സ് വിട്ട താർകുണ്ഡെ എം.എൻ റോയ് സ്ഥാപിച്ച  റാഡിക്കൽ ഡെമോക്രാക്റ്റിക് പാർട്ടിയുമായി ബന്ധപ്പെട്ടു പ്രവർത്തിക്കാൻ തുടങ്ങി.1944 ൽ അതിന്റെ ജനറൽ സെക്രട്ടറിയായി.
ഈ സംഘടന പിന്നീട് പിരിച്ചുവിടുകയായിരുന്നു.1948 ൽ താർകുണ്ഡെ ബോംബെ ഹൈക്കോടതിയിൽ അഭിഭാഷകനായി പരിശീലനം തുടങ്ങി.1957 ൽ ബോംബെ ഹൈക്കോടതിയുടെ ബെഞ്ചിലേക്ക് ഉയർത്തപ്പെട്ടു.
മനുഷ്യാവകാശ പ്രവർത്തനം
1969 ൽ ഇന്ത്യൻ റാഡിക്കൽ ‘’ഹ്യൂമനിസ്റ്റ് അസോസ്സിയേഷൻ’’ എന്ന സംഘടന രൂപവത്കരിച്ച താർകുണ്ഡെ  അതേ വർഷം തന്നെ ബോംബെ ഹൈക്കോടതിയിലെ അഭിഭാഷക ജോലിയിൽനിന്ന്  സ്വമേധയാ വിരമിച്ചു.
പിന്നീട് സുപ്രീം കോടതിയിൽ അഭിഭാഷകനായി പരിശീലനം തുടങ്ങി.
അവിടെ അദ്ദേഹം കൂടുതൽ പ്രാധാന്യം കൊടുത്തത് പൊതു താത്പര്യ ഹരജികൾക്കായിരുന്നു .
പലപ്പോഴും വളരെ കുറഞ്ഞ ഫീസ് നിരക്കിലോ ഫീസില്ലാതയോ ഈ കേസുകൾ അദ്ദേഹം നടത്തി.
ഭരണഘടനാപരമായ കേസുകളിലും അദ്ദേഹം പ്രത്യാക താത്പര്യമെടുത്തു.
പ്രായം തൊണ്ണൂറിനോടടുക്കുന്നത് വരെ താർകുണ്ഡെ അഭിഭാഷകനായി ജോലിചെയ്തു.
റാഡിക്കൽ ഹ്യൂമനിസ്റ്റ് എന്ന പ്രസിദ്ധീകരണത്തിന്റെ പത്രാധിപരായും താർകുണ്ഡെ പ്രവർത്തിച്ചു.
അടിയന്തരാവസ്ഥക്കാലത്ത് ജയപ്രകാശ് നാരായണനുമായി വളരെ അടുത്തു ബന്ധപ്പെട്ടു പ്രവർത്തിച്ചു.
സർക്കാറിതര സംഘടനകളായ സിറ്റിസൺ ഫോർ ഡെമോക്രസി , പീപ്പിൾസ് യൂനിയൻ ഫോർ സിവൽ ലിബർട്ടീസ് (PUCL), ഫോറം ഫോർ ഡെമോക്രസി ആൻഡ് കമ്മ്യുണൽ അമിറ്റി (FDCA) എന്നീ സംഘടനകളെ നയിക്കുകയോ അവയിൽ സജീവമായ പങ്കാളിത്തം വഹിക്കുകയോ ചെയ്തു.
സിറ്റിസൺസ് ജസ്റ്റീസ് കമ്മിറ്റി എന്ന സംഘടനയിലൂടെ സിക്ക് വിരുദ്ധ കലാപം , പഞ്ചാബ് , കാശ്മീർ , വടക്കുകിഴക്കൻ സംസ്ഥാനങ്ങൾ എന്നിവിടങ്ങളിലെ മനുഷ്യാവകാശ ലംഘനങ്ങൾ എന്നീ വിഷയങ്ങളിലും താർകുണ്ഡെ സജീവമായി ഇടപെടുകയുണ്ടായി.
പുറത്തേക്കുള്ള കണ്ണികൾ People's Union for Civil Liberties Indian Radical Humanist Association Prashant Bhushan: V. M. Tarkunde: father of civil liberties in India
വി.എം. നായർ ഇംഗ്ലീഷ് വിലാസം https://ml.wikipedia.org/wiki/V.
M._Nair
ഗുരുവായൂർകാരനായ വടേക്കര മാധവൻ നായർ എന്ന വി.എം. നായർ (17 ജൂൺ1896-12 മെയ്1977) സ്വപ്രയത്‌നം കൊണ്ടും പ്രവർത്തനശേഷി കൊണ്ടും ഉയരങ്ങളിലെത്തിയ പ്രതിഭാശാലിയാണ്.
വലിയ വിദ്യാഭ്യാസ യോഗ്യതയൊന്നും ഇല്ലാതെ, ചെറിയ കമ്പനികളിൽ ജോലിനോക്കിയും  പത്രറിപ്പോർട്ടറായും മുംബൈയിൽ പ്രവർത്തനം തുടങ്ങിയ വി.എം. നായർ വലിയ കമ്പനികളുടെ ഉത്തരവാദപ്പെട്ട സ്ഥാനങ്ങൾ വഹിച്ച ശേഷമാണ് കോഴിക്കോട്ടേക്കു മടങ്ങി മാതൃഭൂമിയുടെ മാനേജിങ്ങ് എഡിറ്ററും മാനേജിങ്ങ് ഡയറക്റ്ററും ആയത്.
ദേശീയബോധവും ധാർമികതയും ആയിരുന്നു അദ്ദേഹത്തിന്റെ കൈമുതൽ .
മലയാള മാധ്യമരംഗത്തു സുപ്രധാനമായ മാറ്റങ്ങൾക്ക്  അദ്ദേഹം തുടക്കം കുറിച്ചു.
ഭർത്താവ് ഉപേക്ഷിച്ചുപോയ വടേക്കര പാറുക്കുട്ടിയമ്മയുടെ മൂത്ത മകനായിരുന്നു മാധവൻ നായർ.
വിക്കും വയറുവേദനയും സദാ അലട്ടിയെങ്കിലും കുന്നംകുളം മാർ ഇഗ്നേഷ്യസ് ഹൈസ്‌ക്കൂളിലും പാവറട്ടി സെന്റ് ജോസഫ്‌സ് ഹൈസ്‌ക്കൂളിലും ആയി വിദ്യാഭ്യാസം പൂർത്തിയാക്കി.
പക്ഷേ, സർട്ടിഫിക്കറ്റ് ഇല്ലാതെയാണ് സ്‌കൂൾ വിട്ടിറങ്ങിയത്.
സ്‌കൂൾ ഇൻസ്‌പെക്ഷൻ ദിവസം ടൈ കെട്ടി വരണം എന്ന കല്പന ലംഘിക്കാൻ കുരുത്തോല കഴുത്തിൽ കെട്ടിയാണ് മാധവൻ നായർ ക്ലാസ്സിലെത്തിയത്.
ഇതിന്റെ ഫലമായ സ്വഭാവം മോശം എന്നെഴുതിയ സർട്ടിഫിക്കറ്റാണ് ഹെഡ്മാസ്റ്റർ പഠനാനന്തരം നൽകിയത്.
അതു വലിച്ചുകീറിയെറിഞ്ഞാണ് അദ്ദേഹം സ്‌കൂളിന്റെ പടിയിറങ്ങിയത്.
സാമ്പത്തികവും മറ്റുമായ  പലവിധ ദുരിതങ്ങളോടു പടവെട്ടിയാണ് പഠിച്ചിരുന്നതെങ്കിലും വിദ്യാഭ്യാസകാലത്തുതന്നെ ലൈബ്രറി- സാംസ്‌കാരിക പ്രവർത്തനങ്ങളിൽ പങ്കാളിയായിരുന്നു.
ഹൈസ്‌ക്കൂൾ പഠനത്തിനു ശേഷം ടൈപ്പ് റൈറ്റിങ്ങും ഷോർട്ട്ഹാൻഡും പഠിച്ച ശേഷം ആണ് നാടുവിട്ടു പൂണെയിൽ എത്തുന്നതും ചില്ലറ ജോലികൾ ചെയ്ത് ജീവിക്കാൻ വഴി കണ്ടെത്തുന്നതും.
എന്തും ചെയ്യാം എന്ന ആത്മവിശ്വാസവും അതിനൊത്ത ബുദ്ധിശക്തിയുമായിരുന്നു അദ്ദേഹത്തിന്റെ മൂലധനം.
പിന്നീട് മുംബൈക്കു മാറി.
ദ് ഹിന്ദുസ്ഥാൻ ടൈംസി ന്റെയും മാതൃഭൂമി യുടെയും ലേഖകനായിരുന്നു.
മാതൃഭൂമി യുടെ ഓഹരി വിൽക്കുന്നതിനും അദ്ദേഹം സഹായിച്ചുപോന്നു.
കോൺഗ്രസ് പ്രവർത്തനങ്ങളുമായി സഹകരിച്ചിരുന്നതുകൊണ്ട് നിരവധി ദേശീയ നേതാക്കളുമായി ബന്ധംസ്ഥാപിച്ചു.
ബോംബെ പ്രദേശ് കോൺഗ്രസ് കമ്മിറ്റിയിൽ അംഗമായും പ്രവർത്തിച്ചിട്ടുണ്ട്.
കൽക്കത്തയിൽ
1927-ൽ വാൾഫോർഡ് ട്രാൻസ്‌പോർട്ട് ലിമിറ്റഡ് എന്ന കമ്പനിയിൽ ജോലി ലഭിച്ചതോടെ അദ്ദേഹത്തിന്റെ പ്രവർത്തനരംഗം കൽക്കത്തയിലേക്കു മാറി.
ജോലിയിൽ പടിപടിയായി ഉയർന്ന് അദ്ദേഹം ജനറൽ മാനേജറും പിന്നെ കമ്പനിയിലെ ആദ്യത്തെ ഇന്ത്യക്കാരനായ ഡയറക്റ്ററും ആയി.
വലിയ ഉത്തരവാദിത്തങ്ങൾ വഹിക്കുമ്പോഴും കേരളത്തിൽ നടക്കുന്ന എല്ലാ പ്രധാന കാര്യങ്ങളിലും അദ്ദേഹം അദ്ദേഹത്തിന്റെ സഹായം നൽകിപ്പോന്നു.
ഗുരുവായൂർ സത്യാഗ്രഹമാണ് അതിലൊന്ന്.
1950-ൽ ആണ് അദ്ദേഹം ജോലിയിൽനിന്നു വിരമിച്ച് പുന്നയൂർക്കുളത്തേക്കു മടങ്ങുന്നത്.
1951-ൽ കെ.പി. കേശവമേനോൻ സിലോൺ അംബാസ്സഡറായി നിയമിതനായപ്പോൾ വി.എം. നായർ മാതൃഭൂമി പത്രാധിപരായി.
1956-ൽ മാനേജിങ്ങ് എഡിറ്ററും പിന്നീട് മാനേജിങ്ങ് ഡയറക്റ്ററുമായി.
കാൽനൂറ്റാണ്ടിലേറെക്കാലം മാതൃഭൂമിയുടെ ഭാഗധേയം നിർണയിച്ചതും സ്ഥാപനത്തെ ഉയർച്ചയിലേക്കു നയിച്ചതും വി.എം. നായർ ആയിരുന്നു.
മാതൃഭൂമിയിൽ ആധുനിക മാനേജ്‌മെന്റ് രീതികൾ നടപ്പാക്കുന്നതിനും ഉല്പാദന മേഖലകളിൽ പുതിയ സാങ്കേതിക വിദ്യകൾ കൊണ്ടുവരുന്നതിനും മുൻകൈ എടുത്തു.
ഇന്ത്യയിലാദ്യമായി രണ്ടാമതൊരു പ്രിന്റിങ്ങ് സെന്ററും എഡിഷനും തുടങ്ങുന്നത് 1962-ൽ മാതൃഭൂമി യാണ്.
വി.എം. നായരാണ് ഈ തീരുമാനമെടുത്തത്.
ന്യൂസ് ഏജൻസി കണക്ഷൻ ഓഫീസിൽതന്നെ ലഭ്യമാക്കുക, പത്രത്തിന്റെ ഓഫീസുകൾ തമ്മിൽ ടെലിപ്രിന്റർ ബന്ധം ഏർപ്പെടുത്തുക, റോട്ടറി അച്ചടിയന്ത്രം സ്ഥാപിക്കുക, ന്യൂസ് എഡിറ്റർ എന്ന തസ്തികക്കു ജന്മം നൽകുക തുടങ്ങിയ മാറ്റങ്ങൾക്കും നേതൃത്വം വഹിച്ചത് വി.എം. നായരായിരുന്നു.
പ്രസ് ട്രസ്റ്റ് ഓഫ് ഇന്ത്യയുടെ ചെയർമാനായും ഇന്ത്യൻ ആന്റ് ഈസ്റ്റേൺ ന്യൂസ് പേപ്പർ സൊസൈറ്റിയുടെ പത്രാധിപസമിതിയംഗമായും പ്രവർത്തിച്ചിട്ടുണ്ട്.
കേരളത്തിന്റെ രാഷ്ട്രീയ-ഭരണ മണ്ഡലങ്ങളിൽ അദ്ദേഹത്തിന്റെ സ്വാധീനവും ഇടപെടലും പല മാറ്റങ്ങൾക്കും കാരണമായിട്ടുണ്ട്.
മാതൃഭൂമി ആഴ്ചപ്പതിപ്പിൽ കിളിവാതിലിലൂടെ എന്ന പംക്തി കുറച്ചുകാലം എഴുതിയിട്ടുണ്ട്.
ഒരു പത്രപ്രവർത്തകന്റെ ഓർമ്മക്കുറിപ്പുകൾ എന്ന പേരിൽ ലേഖനങ്ങളും യാത്രാവിവരണവും സമാഹരിച്ചിട്ടുണ്ട്.
സുപ്രസിദ്ധ കവി ബാലാമണിയമ്മയാണ് ഭാര്യ.
ഡോ. മോഹൻദാസ്, പ്രശസ്ത എഴുത്തുകാരി മാധവിക്കുട്ടി ( കമല സുരയ്യ), ഡോ. ശ്യാം സുന്ദർ, ഡോ.സുലോചന .
ഏഴാൾ ഏഴുവഴി- വി.രാജഗോപാൽ പേജ് 61-78(വി.എം. നായരുടെ വലിയ വിപ്ലവങ്ങൾ എന്ന അധ്യായം)
2.
http://media.mathrubhumi.com/static/AboutMathrubhumi.html
ലേഖനങ്ങൾ ബഹുമുഖമായ ജീവിതം മാതൃഭൂമി ദിനപത്രം 12 മെയ് 1977 വി.എം. നായർ ഒരനുസ്മരണം-കെ.
പി.കേശവമേനോൻ മെയ് 12 1977 ജ്യേഷ്ഠനെപ്പറ്റി രണ്ടു വാക്ക് -അമ്മിണി അമ്മ നാലാപ്പാട് , മാതൃഭൂമി ആഴ്ചപ്പതിപ്പ് 1996 ജൂൺ ഒരു രക്ഷിതാവിന്റെ ഓർമയ്്ക്ക് - എം.ടി.വാസുദേവൻ നായർ മാതൃഭൂമി ദിനപത്രം 17 ജൂൺ 1996
വി.എം. കൊറാത്ത്‌
പ്രമുഖ പത്രപ്രവർത്തകനും ഗാന്ധിയനും സ്വാതന്ത്ര്യസമര സേനാനിയുമായിരുന്നു വി. എം.കൊറാത്ത്(1925-2005).
ലക്ഷ്മണൻ എന്ന തൂലികാനാമത്തിൽ മാതൃഭൂമിയിൽ ദീർഘകാലം പംക്തി എഴുതി.
ജന്മഭൂമി പത്രാധിപരായും  പ്രവർത്തിച്ചു.
2005 ജൂൺ നാലിന് 79-ാം വയസ്സിൽ അന്തരിച്ചു.
കോഴിക്കോട് ജില്ലയിലെ കടലുണ്ടിയിലെ പരമേശ്വരൻ മൂസ്സതിന്റെയും കുമ്മിണിക്കുട്ടി അമ്മയുടെയും മകനായി 1926 സെപ്തംബർ 15ന് ജനിച്ചു.
യഥാർത്ഥ പേര് പി.കെ.വേലായുധമേനോൻ.
മണ്ണൂർ കൃഷ്ണ യു.പി.സ്‌കൂൾ, കോഴിക്കോട് സാമൂതിരി ഹൈസ്‌കൂൾ എന്നിവിടങ്ങളിൽ വിദ്യാഭ്യാസം.
ഹൈസ്‌കൂൾ വിദ്യാർത്ഥിയായിരിക്കുമ്പോൾപതിനഞ്ചാം വയസ്സിൽ  സ്വാതന്ത്ര്യസമരത്തിൽ പങ്കെടുത്ത് രണ്ടുമാസം ജയിലിലടക്കപ്പെട്ടു.
മലബാർ സ്റ്റുഡൻസ് കോൺഗ്രസ് പ്രസിഡന്റായിരുന്നു.
കോഴിക്കോട് ടെക്‌നോ കമ്പനിയിൽ ഗുമസ്തനായി ജീവിതം തുടങ്ങി.
കടലുണ്ടിയിൽ മാതൃഭൂമിയുടെ പ്രാദേശിക ലേഖകനായാണ് തുടക്കം.
കൊച്ചിയിൽനിന്നു പ്രസിദ്ധപ്പെടുത്തിയിരുന്ന ദീനബന്ധു വിന്റെയും ലേഖകനായി.
1947-ൽ 21-ാം വയസ്സിൽ മാതൃഭൂമി]യിൽ പ്രൂഫ് റീഡറായി ചേർന്നു.
തുടർന്ന് സബ് എഡിറ്ററായി.
ദീർഘകാലം വാരാന്തപ്പതിപ്പിന്റെ ചുമതല വഹിച്ചിട്ടുണ്ട്.
മുഖപ്രസംഗ രചനയിൽ പ്രാഗല്ഭ്യം തെളിയിച്ചിട്ടുണ്ട്.
[[ kuwj.org |കേരള പത്രപ്രവർത്തക യൂണിയനും]] പിന്നീട് കോഴിക്കോട് പ്രസ്‌ക്ലബ്ബും Archived 2021-01-20 at the Wayback Machine .
സ്ഥാപിക്കുന്നതിൽ പങ്കു വഹിച്ചു.
1986-ൽ ഡപ്യൂട്ടി എഡിറ്ററായി വിരമിക്കുന്നതു വരെ മാതൃഭൂമി എഡിറ്റ് പേജിൽ വാർത്തകൾക്കിടയിൽ എന്ന പേരിലുള്ള പംക്തി എഴുതി.
വിരമിച്ച ശേഷം അഞ്ചുവർഷം [ http://janmabhumidaily.com ജന്മഭൂമി യിൽ എഡിറ്ററായി.
കേസരി വാരികയിൽ അലയൊലി എന്ന പേരിലും വാർത്തികം എന്ന പ്രസിദ്ധീകരണത്തിൽ മറുപുറം എന്ന പേരിലും പംക്തിലേഖനങ്ങൾ എഴുതി.
പുരസ്‌കാരം, പുസ്തകം
സ്വാതന്ത്ര്യസമരത്തിൽ പങ്കെടുത്തതിന് താമ്രപത്രം ബഹുമതി ലഭിച്ചു.
കേരള പ്രസ് അക്കാദമിയുടെയുടെ ആദ്യത്തെ എം.വി.പൈലി അവാർഡ്, ഫാം ജേണലിസം അവാർഡ്, കേസരി അവാർഡ് എന്നിവയും ലഭിച്ചിട്ടുണ്ട്.
വേദ് മേത്തയുടെ മുഖത്തോട് മുഖം എന്ന പുസ്തകം തർജമ ചെയ്തിട്ടുണ്ട്.
ഓർമയുടെ നിലാവ് എന്ന പേരിലുള്ള ആത്മകഥ തപസ്യ കലാസാഹിത്യ വേദിയാണ് പ്രസിദ്ധീകരിച്ചത്.
ഫാറൂഖ് കോളേജിൽ അധ്യാപികയായിരുന്ന പരേതയായ കെ.ഐ. പത്മിനിയാണ് ഭാര്യ.
ഹരീന്ദ്രനാഥ്, ഉഷ എന്നിവർ മക്കളാണ് അവലംബം http://keralamediaacademy.org/stalwarts-of-journalism/ Archived 2017-06-29 at the Wayback Machine .
ഓർമ്മയുടെ നിലാവ്- ആത്മകഥ
വി.എം. സുധീരൻ
ഇന്ത്യൻ നാഷണൽ കോൺഗ്രസ്സിന്റെ കേരളത്തിലെ പ്രമുഖ നേതാവും മുൻ ആരോഗ്യ മന്ത്രിയും കേരള നിയമസഭയുടെ മുൻ സ്പീക്കറുമാണ് വി.എം. സുധീരൻ .
കേരളത്തിലെ കോൺഗ്രസ് നേതാക്കളിൽ സുതാര്യവും അഴിമതിരഹിതവുമായ രാഷ്ട്രീയ പ്രവർത്തനം പിന്തുടരുന്ന വ്യക്തികളിൽ ഒരാൾ എന്ന് സുധീരൻ വിശേഷിപ്പിക്കപ്പെടുന്നു.
കെ.എസ്. യുവിലൂടെയാണ് സുധീരന്റെ രാഷ്ട്രീയ രംഗത്തേക്കുള്ള ചുവടുവെപ്പ്.
2014 മുതൽ 2017 മാർച്ച് 10 വരെ കെ.പി.സി.സി. പ്രസിഡന്റായിരുന്നു.
തൃശൂർ ജില്ലയിലെ നാട്ടിക താലൂക്കിലെ അന്തിക്കാട് പഞ്ചായത്തിൽ പടിയം എന്ന ഗ്രാമത്തിൽ വി.എസ്. മാമയുടേയും ഗിരിജയുടേയും മകനായി 1948 മെയ് 26 ന് ജനിച്ചു അന്തിക്കാട് വിവേകോദയം സ്കൂളിലും തൃശൂർ സെൻറ് തോമസ് കോളേജിലുമായി വിദ്യാഭ്യാസം പൂർത്തിയാക്കി.
കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു വഴിയാണ്  പൊതുരംഗത്ത് എത്തിയത്.
1971-1973 കാലഘട്ടത്തിൽ കെ.എസ്‌.
യുവിൻ്റെ സംസ്ഥാന പ്രസിഡൻറ്.
1975 മുതൽ 1977 വരെ യൂത്ത് കോൺഗ്രസ് സംസ്ഥാന പ്രസിഡൻറ്.
1977-ൽ യൂത്ത് കോൺഗ്രസ് അഖിലേന്ത്യ ജനറൽ സെക്രട്ടറി എന്നി നിലകളിൽ പ്രവർത്തിച്ചു.
1977-ൽ ആലപ്പുഴ ലോക്സഭ മണ്ഡലത്തിൽ നിന്ന് ആദ്യമായി പാർലമെൻറ് അംഗമായി തിരഞ്ഞെടുക്കപ്പെട്ടു.
1980 മുതൽ 1985 വരെ കെ.പി.സി.സി. ജനറൽ സെക്രട്ടറിയായിരുന്നു.
1980, 1982, 1987, 1991, വർഷങ്ങളിൽ നടന്ന നിയമസഭ തിരഞ്ഞെടുപ്പിൽ തൃശ്ശൂർ ജില്ലയിലെ മണലൂർ നിയമസഭാ മണ്ഡലത്തിൽ നിന്ന് കേരള നിയമസഭയിലേയ്ക്ക് തിരഞ്ഞെടുക്കപ്പെട്ടു.
1985 മുതൽ 1987 വരെ നിയമസഭാ സ്പീക്കറായി പ്രവർത്തിച്ചു.
1990-ൽ കെ.പി.സി.സി വൈസ് പ്രസിഡൻറായ സുധീരൻ 
1995-1996ലെ എ.കെ. ആൻറണി മന്ത്രിസഭയിൽ ആരോഗ്യ വകുപ്പ് മന്ത്രിയായിരുന്നു.
1996, 1998, 1999 എന്നി വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ ആലപ്പുഴ ലോകസഭാ മണ്ഡലത്തിൽ നിന്നും  ലോക്സഭാംഗമായി തിരഞ്ഞെടുക്കപ്പെട്ടു.
2004 ലെ ലോക്സഭ തിരഞ്ഞെടുപ്പിൽ ആലപ്പുഴ മണ്ഡലത്തിൽ നിന്ന് സി.പി.എം സ്വതന്ത്രനായി മത്സരിച്ച ഡോ. കെ.എസ്. മനോജ്നോട് പരാജയപ്പെട്ടു.
കെ.പി.സി.സി. പ്രസിഡൻറായിരുന്ന രമേശ് ചെന്നിത്തല സംസ്ഥാന ആഭ്യന്തര വകുപ്പ് മന്ത്രിയായി സ്ഥാനമേറ്റതിനെ തുടർന്ന് 
2014 മുതൽ 2017 വരെ കെ.പി.സി.സി. പ്രസിഡൻറായും പ്രവർത്തിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2004 ആലപ്പുഴ ലോക്‌സഭാമണ്ഡലം കെ.എസ്. മനോജ് സി.പി.എം. , എൽ.ഡി.എഫ് വി.എം. സുധീരൻ കോൺഗ്രസ് (ഐ.) , യു.ഡി.എഫ്. 1999 ആലപ്പുഴ ലോക്‌സഭാമണ്ഡലം വി.എം. സുധീരൻ കോൺഗ്രസ് (ഐ.) , യു.ഡി.എഫ്. മുരളി സി. പി. ഐ. എം. , എൽ.ഡി.എഫ്. 1998 ആലപ്പുഴ ലോക്‌സഭാമണ്ഡലം വി.എം. സുധീരൻ കോൺഗ്രസ് (ഐ.) , യു.ഡി.എഫ്. 1996 ആലപ്പുഴ ലോക്‌സഭാമണ്ഡലം വി.എം. സുധീരൻ കോൺഗ്രസ് (ഐ.) , യു.ഡി.എഫ്. 1991 മണലൂർ നിയമസഭാമണ്ഡലം വി.എം. സുധീരൻ കോൺഗ്രസ് (ഐ.) , യു.ഡി.എഫ്. കെ.എഫ്. ഡേവിസ് സി.പി.ഐ.എം. , എൽ.ഡി.എഫ്. 1987 മണലൂർ നിയമസഭാമണ്ഡലം വി.എം. സുധീരൻ കോൺഗ്രസ് (ഐ.) , യു.ഡി.എഫ്. പി.സി. ജോസഫ് സി.പി.ഐ.എം. , എൽ.ഡി.എഫ്. 1982 മണലൂർ നിയമസഭാമണ്ഡലം വി.എം. സുധീരൻ കോൺഗ്രസ് (ഐ.) , യു.ഡി.എഫ്. എ.എസ്.എൻ. നമ്പീശൻ സി.പി.ഐ.എം. , എൽ.ഡി.എഫ്. 1980 മണലൂർ നിയമസഭാമണ്ഡലം വി.എം. സുധീരൻ ഐ.എൻ.സി. (യു.) എൻ.ഐ. ദേവസിക്കുട്ടി കോൺഗ്രസ് (ഐ.) 1977 ആലപ്പുഴ ലോക്‌സഭാമണ്ഡലം വി.എം. സുധീരൻ കോൺഗ്രസ് (ഐ.) കുടുംബം
ലതയാണ് ഭാര്യ.
ഒരു മകളും മകനുമുണ്ട്.
പുറം കണ്ണികൾ അവലംബങ്ങൾ V. M. Sudheeran എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലീവെ വാൻ കെസെൽ ഇംഗ്ലീഷ് വിലാസം https://ml.wikipedia.org/wiki/Lieve_van_Kessel
ലീവെ വാൻ കെസെൽ (ജനനം സെപ്റ്റംബർ 15, 1977, ആംസ്റ്റർഡാം) ഒരു ഡച്ച് ഫീൽഡ് ഹോക്കി കളിക്കാരിയാണ്.
ഏഥൻസിലെ 2004 സമ്മർ ഒളിമ്പിക്സിൽ വാൻ കെസെൽ ഒരു വെള്ളി മെഡൽ നേടി.
ലീഷാൻസോറസ് ഇംഗ്ലീഷ് വിലാസം https://ml.wikipedia.org/wiki/Leshansaurus
ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് ലീഷാൻസോറസ് .
അന്ത്യ-മധ്യ  ജുറാസ്സിക് കാലത്തു ആണ് ഇവ ജീവിച്ചിരുന്നത് .
ഈ കാലഘട്ടത്തിൽ പെട്ട മറ്റു ദിനോസറുകളെ പോലെ ഇവയും മുട്ട ഇടുന്ന വിഭാഗം ജീവികൾ ആയിരുന്നു.
അവലംബം പുറത്തേക്കുള്ള കണ്ണികൾ http://www.prehistoric-wildlife.com/species/l/leshansaurus.html%5Bപ്രവർത്തിക്കാത്ത+കണ്ണി%5D
ലീലിനി ഇംഗ്ലീഷ് വിലാസം https://ml.wikipedia.org/wiki/Laeliinae
ബ്രസ്സാവോല , ലീലിയ , കാറ്റില്യ തുടങ്ങിയ 40 ഓളം ഓർക്കിഡ് ജനുസുകൾ ഉൾപ്പെടുന്ന ഒരു നിയോട്രോപികൽ ഉപഗോത്രം ആണ് ലീലിനി .
ഈ ഉപഗോത്രത്തിലെ ഏറ്റവും വലിയ ജീനസ് എപിഡെൻഡ്രം ആണ്.
ഇതിൽ 1500 സ്പീഷീസ് വരെ കാണപ്പെടുന്നു.
120 ലധികം സ്പീഷീസ് ഉള്ള എൻസൈക്ലിയാ ജീനസ് ആണ് തൊട്ടുപിന്നിലുള്ളത്.
പുറം കണ്ണികൾ Photo album of Laeliinae species and hybrids Checklist of Laeliinae genera
ലീലീ സോബീസ്കി ഇംഗ്ലീഷ് വിലാസം https://ml.wikipedia.org/wiki/Leelee_Sobieski
ലിലിയാൻ റുദാബെറ്റ് ഗ്ലോറിയ എൽസ്വെറ്റ ' ലീലീ സോബീസ്കി' (ജനനം ജൂൺ 10, 1983 ) ഒരു അമേരിക്കൻ മുൻ സിനിമ, ടെലിവിഷൻ അഭിനേത്രിയായിരുന്നു.
1998- ൽ ഡീപ് ഇംപാക്റ്റ് എന്ന ചിത്രത്തിലെ അഭിനയത്തിനും കോസ്റ്റൂം ഷോം ഉടമയുടെ മകളായി ഐസ് വൈഡ് ഷട്ട് (1999) എന്ന ചിത്രത്തിലെ അഭിനയത്തിനും സോബീസ്കി  കൗമാരപ്രായത്തിൽ തന്നെ അംഗീകാരം നേടി.1999 -ൽ ടി.വി. ചിത്രമായ ജോൻ ഓഫ് ആർക്കിനായി എമ്മി നോമിനേഷൻ സ്വീകരിക്കുകയും 2001- ൽ ടി.വി.മൂവി അപ്റൈസിംഗിൽ രണ്ട് ഗോൾഡൻ ഗ്ലോബ് നോമിനേഷനുകളും നേടിയിരുന്നു.